ಶಾಂತವೇರಿ ಗೋಪಾಲಗೌಡರು ಅತ್ಯಂತ ಪ್ರಾಮಾಣಿಕತೆಯ ಪ್ರತಿರೂಪ
ಸಂಜೆವಾಣಿ ವಾರ್ತೆ
ಚಾಮರಾಜನಗರ, ಮಾ.15- ಶಾಂತವೇರಿ ಗೋಪಾಲ ಗೌಡರು ಅತ್ಯಂತ ಆದರ್ಶ ವ್ಯಕ್ತಿ, ಸತ್ಯ, ನಿμÉ್ಠ, ಪ್ರಾಮಾಣಿಕತೆಯ ಪ್ರತಿರೂಪ ಎಂದು ಅಖಿಲ ಕರ್ನಾಟಕ ಕನ್ನಡ ಮಹಾಸಭಾ ರಾಜ್ಯಾಧ್ಯಕ್ಷ ಚಾ.ರಂ. ಶ್ರೀನಿವಾಸ ಗೌಡ ತಿಳಿಸಿದರು.
ಅವರು ಜಿಲ್ಲಾ ಕನ್ನಡ ಸಂಘಟನೆಗಳ ಒಕ್ಕೂಟದ ಆಶ್ರಯದಲ್ಲಿ ಕನ್ನಡ ಸಾಹಿತ್ಯ ಪರಿಷತ್ತಿನ ಸಭಾಂಗಣದಲ್ಲಿ ನಡೆದ ಶಾಂತವೇರಿ ಗೋಪಾಲಗೌಡರ ಜೀವನ ಮತ್ತು ಸಾಧನೆಯ ಬಗ್ಗೆ ಮಾತನಾಡುತ್ತಾ ಮಲೆನಾಡಿನ ಪ್ರದೇಶದ ಶಾಂತವೇರಿ ಗೋಪಾಲಗೌಡರು ಮೂರು ಬಾರಿ ಶಾಸಕರಾಗಿದ್ದು, ಸಮಾಜವಾದಿ ಸಿದ್ಧಾಂತದ ಮೂಲಕ ಹೋರಾಟ ನಡೆಸಿದವರು.ಅತ್ಯಂತ ಪ್ರಾಮಾಣಿಕ ರಾಜಕೀಯ ಜೀವನ ಮಾಡಿದ ಶಾಂತವೇರಿ ಗೋಪಾಲಗೌಡರು ಸರ್ವರಿಗೂ ಆದರ್ಶವಾಗಿದ್ದಾರೆ. ಕರ್ನಾಟಕ ಏಕೀಕರಣ ಚಳುವಳಿಯಲ್ಲಿ ಇವರ ಪಾತ್ರ ಮರೆಯಲಾಗದು. ಶಾಸನಸಭೆಯಲ್ಲಿ ಮಹತ್ವಪೂರ್ಣ ಚರ್ಚೆಗಳನ್ನು ಮಾಡುವ ಮೂಲಕ ರೈತರ, ಕಾರ್ಮಿಕರ, ಬಡವರ, ಮಹಿಳೆಯರ ಮತ್ತು ಅಭಿವೃದ್ಧಿಯ ಬಗ್ಗೆ ಅತ್ಯಂತ ಕಳಕಳಿಯ ವಿಚಾರಧಾರೆಗಳನ್ನು ನೀಡಿದವರು.ಸತ್ಯದ ನಿಜ ಸ್ವರೂಪದ ಪ್ರತಿರೂಪವೇ ಶಾಂತವೇರಿಗೋಪಾಲಗೌಡರು. ಇವರ ಹೆಸರಿನಲ್ಲಿರಾಜ್ಯದ ಅನೇಕ ಕಡೆ ವೃತ್ತಗಳು, ಕಟ್ಟಡಗಳು ಇವೆ. 50-60ರ ದಶಕದ ಇವರ ಕಾರ್ಯ ಸಾಧನೆ ಇಂದಿಗೂ ಜನರ ಹೃದಯದಲ್ಲಿ ನೆಲೆಸಿದೆ ಎಂದರು.
ಸಭೆಯ ಅಧ್ಯಕ್ಷತೆ ವಹಿಸಿ ಮಾತನಾಡಿದ ತಾಲ್ಲೂಕು ಕನ್ನಡ ಸಾಹಿತ್ಯ ಪರಿಷತ್ತಿನ ಅಧ್ಯಕ್ಷ ಸುರೇಶ್‍ಎನ್‍ಋಗ್ವೇದಿ ಅತ್ಯಂತ ಬಡತನದಲ್ಲಿ ಬೆಳೆದ ಗೋಪಾಲಗೌಡರು ಬಹಳ ಬುದ್ಧಿವಂತರು ವಿವೇಚನಾ ಶಕ್ತಿಯುಳ್ಳವರು. ಸ್ವಾತಂತ್ರ್ಯ ಚಳುವಳಿಯಲ್ಲಿ ಭಾಗವಹಿಸಿ ಸೆರೆಮನೆ ವಾಸ ಅನುಭವಿಸಿದ ಮಹಾನ್ ವ್ಯಕ್ತಿ. ಕೆಲವೇ ಕೆಲವು ಜೊತೆ ವಸ್ತ್ರಗಳನ್ನು ಹೊಂದಿದ್ದ ಇವರ ಜೀವನ ಆದರ್ಶವಾದದ್ದು. ಸ್ವಾತಂತ್ರ್ಯ ಚಳುವಳಿಯ ನಂತರ ಕರ್ನಾಟಕ ಏಕೀಕರಣ ಚಳುವಳಿಯಲ್ಲಿ ಅಪಾರ ಪಾತ್ರವನ್ನು ವಹಿಸಿ ಕನ್ನಡ ಏಕೀಕರಣದ ಮೂಲಕ ಕನ್ನಡಿಗರಿಗೆ ಶಾಶ್ವತವಾದ ರಾಜ್ಯ ನಿರ್ಮಾಣ ಮಾಡಿದವರಲ್ಲಿ ಗೋಪಾಲಗೌಡರು ಒಬ್ಬರು. ಕನ್ನಡ ಸಂಘಟನೆಗಳು ಮರೆತು ಹೋಗಿರುವ ಆದರ್ಶ ವ್ಯಕ್ತಿಗಳ ನೆನಪಿನ ಜೀವನ ಸಾಧನೆಯ ಕಾರ್ಯಕ್ರಮಗಳನ್ನು ರೂಪಿಸಿ ಯುವ ಪೀಳಿಗೆ ಅವರ ಬಗ್ಗೆ ತಿಳಿಯುವ ಮತ್ತುಅಧ್ಯಯನ ಮಾಡುವಕುತೂಹಲ ಹೆಚ್ಚಿಸುವ ಅವರ ಜೀವಂತ ಘಟನೆಗಳು ಎಲ್ಲರಿಗೂ ಮಾದರಿ ಯಾದದು ಎಂದರು. ಕನ್ನಡಕ್ಕಾಗಿ ದುಡಿದ ಮಹನೀಯರನ್ನು ಎಲ್ಲರೂ ಸೇರಿ ಸ್ಮರಿಸೋಣ.ಅವರ ಜೀವನದ ಒಂದೊಂದು ಅಂಶಗಳು ನಮ್ಮಲ್ಲಿ ಬಹಳಷ್ಟು ಬದಲಾವಣೆಯನ್ನು, ಪರಿಣಾಮವನ್ನು ಉಂಟುಮಾಡುತ್ತದೆ ಎಂದರು.
ಬರಹಗಾರ ಲಕ್ಷ್ಮಿ ನರಸಿಂಹ ಮಾತನಾಡಿ ಸರಳತೆಯ ವ್ಯಕ್ತಿಯಾಗಿದ್ದ ಶಾಂತವೇರಿ ಗೋಪಾಲಗೌಡರ ಆದರ್ಶದಲ್ಲಿ ಹಲವು ದಶಕಗಳ ಕಾಲ ರಾಜಕಾರಣವಿತ್ತು, ಇತ್ತೀಚೆಗೆ ರಾಜಕಾರಣ ಬಹಳಷ್ಟು ಬದಲಾವಣೆಯಾಗಿದೆ. ರಾಜಕಾರಣ ಸುಧಾರಣೆಯಾಗಬೇಕುಎಂದರು.
ಕಾರ್ಯಕ್ರಮದಲ್ಲಿಕನ್ನಡ ಚಳುವಳಿಗಾರರಾದ ಚಾ.ವೆಂ.ರಾಜಗೋಪಾಲ್, ಕನ್ನಡ ಸಾಹಿತ್ಯ ಪರಿಷತ್ತಿನರವಿಚಂದ್ರಪ್ರಸಾದ್ ಕಹಳೆ, ಕನ್ನಡ ಸಂಘಟನೆಗಳ ಒಕ್ಕೂಟದ ಮಹೇಶ್‍ಗೌಡ, ಪುಣ್ಯದ ಹುಂಡಿರಾಜು, ಪರಮೇಶ್ವರಪ್ಪ, ಸುರೇಶ್‍ಗೌಡ, ಬೊಮ್ಮಾಯಿರವಿ,ಮೂಡಲಪುರ ಪ್ರಕಾಶ್‍ದದ್ದರು.